Keskustelu:Ior Bock

message: Vanhat keskustelut löytyvät arkistosta.

message: Vuodesta 1974 lähtien Bock vietti talvet Intian Goalla, Chaporan kylässä. Tämä tapa keskeytyi vasta 30 vuotta myöhemmin vuonna 2004. 
Puhtaasti mielenkiinnosta, tietääkö kukaan syytä tavan keskeyttämiseen? Citiesindust 24. toukokuuta 2007 kello 20.07 (UTC)
replies: text: Käsittääkseni ihan käytännön syyt. Vuonna 1999 tapahtuneen halvaantumisen jälkeen Ior ei ole enää voinut matkustaa yksin, ja hänen intialaisten avustajiensa siirtely Suomen ja Goan välillä on osoittautunut byrokratian kannalta hankalaksi. --Sumafi 25. toukokuuta 2007 kello 08.08 (UTC)
thread_title: Goa?

message: Tee ei ole luonnosta saatava yrtti vaan sitä viljellään eri maissa ja valmistetaan teollisesti juoman raaka-aineeksi. --Ulrika 2. syyskuuta 2007 kello 07.47 (UTC)
replies: text: (Huokaus) Tekstissä luki: "luonnosta saatavien yrttien, kuten teen ja koivunlehden".  Nyt siinä lukee: "luonnosta saatavien yrttien, kuten ja koivunlehden". [sic] Olen tuota "tee"-sanaa  yrittänyt usealla eri tavalla saada tuossa kappaleessa pysymään. Se kun on Bockille se juttu, ei niinkään se, että viljelläänkö sitä vai kasvaako se pelloilla itsestään. Myös Bockin alkoholittomuuden olen tässä kohdassa aiemmin maininnut, mutta se on visusti poistettu (Ulrikan toimesta). Alkoholittomuuteen löytyy lähdekin (Isosaari, Hanna: Ior Bockin maailma. Iltalehti. 2.10.1991), mutta ilmeisesti ko. seikkaa ei saa täällä mainita. --Sumafi 2. syyskuuta 2007 kello 09.05 (UTC)
replies: text: :Alkoholittomuus ja raittius eivät ole synonyymeja. Tästä on varmaankin ollut kysymys. --Ulrika 2. syyskuuta 2007 kello 09.39 (UTC)
replies: text: ::Sellainen toimittamistapa ei sitten ilmeisesti ole mahdollinen, että korjaisit ainoastaan sen sinua häiritsevän sanan sen sijaan, että poistat koko tiedon. --Sumafi 2. syyskuuta 2007 kello 17.13 (UTC)
thread_title: Tee

message: Selväksi olisi tehtävä, että Magnus Londénin tutkimuksiin perustuva tieto on paikkansapitävä, eikä vain "käsitys", ja että Ior Bockin oma versio asiasta on osa henkilökohtaista mytologiaa (joka tietenkin voi liittyä varhaiseen traumatisoitumiseen, mutta tämä on jo päättelyä). 82.181.39.239 21. maaliskuuta 2009 kello 20.53 (EET)
replies: text: Wikipedia ei ota kantaa, ainoastaan raportoi. Muuten Magnus Londenin Hbl-artikkelissa (mihin ilmeisesti viittaat) on se heikkous, että siinä ei yhdellekään väitteelle anneta lähdettä. Artikkeli on muutenkin ongelmallinen: Esim. Ior Bockin ja Ehrensvärd-seuran riidan syystä Londen esittää täysin eri kertomuksen kuin mitä sama lehti (Hbl) kertoi tuoreeltaan vuonna 1984 molempia osapuolia kuullen ja siteeraten. (Ei anna kovin vakuuttavaa kuvaa Hbl:stä!) Lisäksi on selvää, että Londen kirjoittaa tarkoituksellisen pahansuopaisesti ja epäneutraalisti. En tunne tapausta, mutta ei voi välttyä ajatukselta – varsinkin kun molemmat ovat ruotsinsuomalaisia – että taustalla voi olla jotain henkilökohtaista. Wikipedian kannalta Londen-artikkeli on ns. epäilyttävä lähde, eikä ehkä ansaitsisi nykyistäkään painotusta. --Sumafi 22. maaliskuuta 2009 kello 07.18 (EET)
replies: text: :Kohta 1. Lähteeltä ei Wikipediassa vaadita lähteitä. Hbl on luotettava lehti, joten sen julkaisemia kirjoituksia voi raportoida - oikein tai väärin. Kohta 2. Kumpikaan ei ole ruotsinsuomalainen, vaan molemmat ovat suomenruotsalaisia. Keskinäisistä kahinoista ei ole olemassa luotettavaa tietoa. Wikipedia-nimimerkki ei ole luotettava lähde. --Ulrika 22. maaliskuuta 2009 kello 08.02 (EET)
replies: text: ::Me olemme alusta asti raportoineet p.o. Hbl-artikkelissa esitetyn tiedon. Kyse ei ole nyt siitä raportoidaanko vai ei (me jo raportoimme) vaan siitä, että käyttäjä 82.181.39.239 haluaisi raportoimisen lisäksi Wikipedian ottavan asiaan kantaa. Tämä olisi Wikipedian toimituskäytännön vastaista, mutta lisäksi ongelmallista siksi, että Hbl ei itsekään tiedä mitä mieltä asioista on: Se on julkaissut kaksi keskenään ristiriitaista juttua vuosina 1984 ja 2006. --Sumafi 12. toukokuuta 2010 kello 19.23 (EEST)
replies: text: :::Eiköhän tässä voida luottaa siihen, että jokainen lukija ratkaisee oman järkensä ja arvostelukykynsä puitteissa uskooko Ior Bockin kertomaa näennäismytologiaa. Wikipedian ei tarvitse ottaa kantaa.--91.155.58.116 22. toukokuuta 2010 kello 18.21 (EEST)
thread_title: Syntymä, lapsuus ja nuoruus